Steve Hofmeyr se 'Treurgrond' vaar goed by die loket | SARIE
Steve Hofmeyr se ‘Treurgrond’ vaar goed by die loket
Steve Hofmeyr se ‘Treurgrond’ vaar goed by die loket	deur SARIE.com-span
Die plaaslike fliek Treurgrond het in sy openingsnaweek R749 286 by die loket verdien. Netwerk24 berig egter dat Ballade vir ’n enkeling en Pad na jou hart onderskeidelik ongeveer R1,3 miljoen en R3,1 miljoen oor hul eerste naweke verdien het.
Treurgrond vertel die storie van Lukas van Staden, gespeel deur Steve Hofmeyr, wat sy familie, vriende en plaas te midde van plaasaanvalle probeer beskerm.
Aktrises Erica Wessels, Jana Strydom en Shaleen Surtie-Richards is ook in dié rolprent te sien.
Die vervaardiger, Samuel Frauenstein, verduidelik waarom sulke omstrede stories vertel moet word: “Suid-Afrikaners moet aan sulke pynlike en moeilike kykstof blootgestel word om debat aan te hits.”
Die rolprent het Vrydag 29 Mei landwyd begin draai.
Kyk hier na ‘Treurgrond’ se lokprent:
VIDEO: Steve Hofmeyr op 50 oor omstredenheid, grys hare en highlights